Over 40 procent flere indbrud bliver der begået i december i forhold til resten af året. Derfor er det især vigtigt at være opmærksom her i juletiden. Tyvene er nemlig mere kreative nu end førhen. - Nogle tyve sender en spejder, før indbruddet bliver begået, som afmærker stedet. Han kan for eksempel vælte skraldespanden for at se, om der bliver ryddet op, eller han kan placere objekter i indkørslen eller hækken som et kodesprog, siger Sunny Cagara, der rådgiver inden for tyveri og indbrud i en pressemeddelelse. Man skal derfor være ekstra opmærksom i sit kvarter og holde øje med usædvanlige ting. Hvis du ser noget mistænksomt, så kontakt Nordjyllands Politi på telefon 1-1-4.

Referat:
Julen er traditionernes tid - men juleindbruddene er en tradition, vi helst vil slippe for. Og tyvene bliver mere og mere opfindsomme.